Corral de Calatrava

Corral de Calatrava (Bovokorto de Kalatrava) estas municipo de Hispanio, en la provinco de Ciudad Real, regiono de Kastilio-Manĉo.

 Loĝantoj 
La loĝantoj nomiĝas corraleños. La censita populacio en 2010 estis de 1.221 loĝantoj kaj la denseco estas de 8,21 loĝ/km².

 Situo 
Corral de Calatrava estas situa en la suda parto de Kastilio-Manĉo en la komarko aŭ distrikto Puertollano aŭ en la natura komarko de Kamparo de Kalatrava en la centra parto de la provinco de Ciudad Real, je altitudo de 660 m; je 18 km el Ciudad Real, provinca ĉefurbo. La areo de ties teritorio estas de 148.77 km². La geografiaj koordinatoj estas 38°51′31″ N 4°04′51″ Ok.

 Limoj 
Limas nordokcidente kun Los Pozuelos de Calatrava, norde kun Alcolea de Calatrava, nordoriente kun la provinca ĉefurbo Ciudad Real, oriente kun Cañada de Calatrava, sudoriente kun Caracuel de Calatrava, sude kun Puertollano, Argamasilla de Calatrava, Villamayor de Calatrava kaj Almodóvar del Campo, kaj okcidente kun Cabezarados kaj Abenójar.

 Ekonomio 
Agrikulturo kaj brutobredado. Iome da industria produktado de vino kaj oleo.

 Historio 
La fondo de la vilaĝo ligiĝis al posedo de bovokorto de la Ordeno de Kalatrava, kiu reloĝigis la teritorion post la konkero al la islamanoj. Ambaŭ aferoj aperas en la blazono, nome la kruco de Kalatrava kaj du flavaj bovoj sube. Ŝajne tiam dependis de la vilaĝo kiu poste estos Caracuel de Calatrava, kiu havis kastelon, dum Corral estus pli agrara setlejo. Nur en 1822 tiu ĉi vilaĝo sendependiĝis disde Caracuel. Corral krome ricevis plej grandan parton de la teritorio, plej fruktodonan kaj la kastelon.

200px|eta|rgiht|Preĝejo de Nuestra Señora de la Anunciación

Dum la dua duono de la 19a jarcento okazis la "desamortización" per kiu riĉaj posedantoj povis aĉeti kaj privatigi antaŭajn pli malpli komunaj terojn. Ekde tiam la diferencoj inter kamparanoj kaj posedantoj pliiĝis.

La plej negativa efiko de la 20a jarcento en Corral de Calatrava estis sendube la rimarkinda perdo de populacio ĉefe pro elmigrado kaj tiele el 1900 ĝis 1999 la vilaĝo perdis 867 loĝantojn, tio estas, 38,86 % de la populacio, kaj aktuale havas nur 1.321 loĝantojn.

 Demografio 

 Notoj 

 Vidu ankaŭ 
 Municipoj de la provinco de Ciudad Real

Kategorio:Municipoj de Ciudad Real